《哭高伯平先生用文公挽籍溪胡先生韵 其二》
清代·朱之榛

先生和接物，妪煦到人深。座下探经义，帷空渺笛音。

风云何变色，桃李为谁阴。不意西州泪，伤心已满襟。

作者简介：（1840—1909）浙江平湖人，字仲蕃，号竹石。同治间以父荫出仕，补苏州府总捕同知，叙海运劳，以道员遇缺题奏，屡次权江苏按察使、布政使，长期管理苏沪厘金，在苏州创建存古学堂。中年患严重目疾，仍坚持办事。晚年补淮扬海河务兵备道，未赴任即卒。